Document ID: 32015R0057

KOMISSION TÄYTÄNTÖÖNPANOASETUS (EU) 2015/57,
annettu 15 päivänä tammikuuta 2015,
täytäntöönpanoasetuksen (EU) N:o 792/2012 muuttamisesta luonnonvaraisten eläinten ja kasvien suojelusta niiden kauppaa sääntelemällä annetussa neuvoston asetuksessa (EY) N:o 338/97 ja asetuksen (EY) N:o 338/97 täytäntöönpanoa koskevista yksityiskohtaisista säännöistä annetussa komission asetuksessa (EY) N:o 865/2006 säädettyjen lupien, todistusten ja muiden asiakirjojen mallia koskevien sääntöjen osalta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon luonnonvaraisten eläinten ja kasvien suojelusta niiden kauppaa sääntelemällä 9 päivänä joulukuuta 1996 annetun neuvoston asetuksen (EY) N:o 338/97 (1) ja erityisesti sen 19 artiklan 1 kohdan,
sekä katsoo seuraavaa:
(1)
Komission täytäntöönpanoasetuksen (EU) N:o 792/2012 (2) tiettyjä säännöksiä olisi muutettava ja siihen olisi lisättävä tiettyjä säännöksiä luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen (CITES), jäljempänä yleissopimus, osapuolten konferenssin kuudennessatoista kokouksessa (3.-14 päivänä maaliskuuta 2013) hyväksyttyjen tiettyjen päätöslauselmien panemiseksi täytäntöön.
(2)
Säännöksiä olisi lisättävä erityisesti CITES-päätöslauselman Conf. 16.8 mukaisesti, jotta voidaan mahdollistaa erityisten todistusten myöntäminen soittimille niiden muiden kuin kaupallisten rajanylitysten yksinkertaistamiseksi; CITES-päätöslauselman Conf. 14.6 mukaisesti olisi vahvistettava uusi alkuperätunnus X yksilöille, jotka on otettu meriympäristöstä, joka ei kuulu yhdenkään valtion lainkäyttövaltaan.
(3)
Sen vuoksi täytäntöönpanoasetusta (EU) N:o 792/2012 olisi muutettava.
(4)
Koska tätä asetusta olisi käytettävä yhdessä asetuksen (EY) N:o 865/2006 kanssa, on tärkeää, että molempia asetuksia sovelletaan samasta päivästä alkaen.
(5)
Tässä asetuksessa säädetyt toimenpiteet ovat luonnonvaraisen eläimistön ja kasviston kauppaa käsittelevän komitean lausunnon mukaisia,
ON HYVÄKSYNYT TÄMÄN ASETUKSEN:
1 artikla
Muutetaan täytäntöönpanoasetus (EU) N:o 792/2012 seuraavasti:
1)
Muutetaan 1 artikla seuraavasti:
a)
lisätään 5 a kohta seuraavasti:
”5 a)
soitintodistukset;”
;
b)
korvataan 8 kohta seuraavasti:
”8)
henkilökohtaista omistusta koskevien todistusten, kiertävien näyttelyjen todistusten sekä soitintodistusten lisälehdet;”
.
2)
Korvataan 2 artiklan 1 kohta seuraavasti:
”1. Lomakkeiden, joille laaditaan tuontiluvat, vientiluvat, jälleenvientitodistukset, henkilökohtaista omistusta koskevat todistukset, näytekokoelmatodistukset ja soitintodistukset sekä näitä asiakirjoja koskevat hakemukset, on oltava kansalliseen käyttöön varattua tilaa lukuun ottamatta liitteessä I olevan mallin mukaisia.”
3)
Muutetaan liitteet tämän asetuksen liitteen mukaisesti.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä tammikuuta 2015.

Labels: 1
20
7
3
12